یوتا بیلیم‌یوردو

یوتا بیلیم‌یوردو (اینگیلیسجه: University of Utah) آمریکا نین یوتااوستانی نین سلت لئیک سیتی شهرینده یئرلشن عمومی دولتی بیر بیلیم‌یورد آدیدیر. بۇ بیلیم یورد اویرنجیلرین یوزده 83ـو یوتا اوستانیندن و قالانی آیری یئرلردن گلیرلر. اؤیرنجیلرین تکجه 100 ده 10و بیلیم یورد یاتاقلاریندا یاشاییرلار. بو بیلیم یوردو 185-جی ایلده قورولاندا چؤل بیلیم یوردو (University of Desert) آدلاندیریبلار، آنجاق 1892-جی ایلده آدین دئییشیب و یوتا قویوبلار. بو بیلیم یورد عمومی دولتی دیر و بودجه سینی دولت و بؤیوک شیرکتلر و خالقدان آلدیغی اعانه لرله تامین ائدیر. میثال اۆچون ناسا کیمی تشکیلات اۆچون آراشدیرما پروژه لر آپاریر. بۇ بیلیم‌یوردونون 2009 ایلی قوروملاشدیرماق(اورقانیزاسیون) دان سونرا، 20 کالئج و فاکولته‌سی و 32388 اؤیرنجی‌سی واردیر. 100 لیسانس ، 92 فوق لیسانس، و دوْکتورلوق اؤیرتیم ساحه‌سینده درجه وئریر. بو بیلیم یورد دا ایدمان اهمیتلی یئره یییه‌دیر و بسکتبال و آمریکا فوتبالی و ژیمناستیک کلوبلاری چوخ گوجلودورلر. کالئجلر، فاکولته‌لر، و کالجلر معمارلیق و پلانلاما کالئجی دیشچیلیک کالئجی اؤیرتیم کالئجی مۆهندیس‌چیلیک کالئجی اینجه صنعت کالئجی ساغلیق کالئجی انسان بیلمیلر کالئجی معدن، یئرآلتی قایناقلار و یئر تانیما بیلیملر کالئجی طیببی باخیمچیلیق (Nursing) کالئجی داوا دوزلتمک کالئجی بیلیم کالئجی توپلومسال و داورانیش بیلیملر کالئجی توپلومسال چالیشما کالئجی داواملی اؤیرتیم بؤلومو دئیوید اکلس آلوئرچیلیک (بیزینس) اوخولو یوکسک اؤیرتیم اوخولو اونورلار (افتخاری) کالئجی اس. جی. کوینی یاسا (حقوق) کالئجی داواچیلیق اوخولو بو بؤلوملردن علاوه، بیر دیسیپلین (انضباطی) قایدالاری اؤیرتیم بؤلومو ده واردیر.